Kwallon Kafa: United Ta Kori Jami'inta Sakamakon Nuna Kyama
Kwallon Kafa: United Ta Kori Jami’inta Sakamakon Nuna Kyama Ga ‘Yan Afirka
Daraktan daukar 'yan wasa, Tony Henry
By Hassan Abdulmalik Last updated Feb 3, 2018
Kungiyar kwallon kafa ta West Ham United ta sallami daraktan daukar ‘yan wasa na kungiyar bayan an yi zarginsa da kitsa kutungwilar da zai sanya kungiyar ba zata ta sake daukan dan yankin Afrika ba.
Daraktan ya turawa wani jami`in sayayyar ‘yan wasa wasikar Emel yana mai gaya masa cewa basa so a kawo musu ‘yan wasa daga yankin Afrika wai don ‘yan Afirkan basu da da’a kuma suna tada hayaniya in ba a saka su a wasa ba.
Hukuncin ya biyo bayan wani rahoto da jaridar “Daily Mail” ta yi inda ta Ambato daraktan ya na cewa `yan Afirka suna hada hayaniya idan ba a sasu a wasa ba.
Karanta Wannan: Gulma Da Duminta Daga Duniyar Kwallon Kafa
Kungiyar tace kalaman daraktan sun yi muni kuma sun yi cikakken bincike akan maganarsa, kungiyar kuma ta kara da cewa “West Ham bazata laminci kowanne irin musgunawa ba”.
A yau Juma`a mai koyarwar kungiyar David Moyes yace wannan al`amari sam bai bata yanayin da `yan wasansa suke cikiba.
“Nayi Magana da wasu daga cikin `yan wasanmu `yan Afrika kuma sun nuna komai lafiya haka kuma sun yi atisaye sosai, suna cike da kwarin gwiwa, a yanzu muna kokari a Firemiya kuma muna so mu dora akan haka” in ji Moyes
“Ni dai ban taba ganin wani tsarin sayen `yan wasa mai cutarwa ba a duk kungiyoyin da nayi aiki dasu.
Haka itama kungiyar kwararrun `yan wasa ta ce wannan kalamai ya girgizata kamar yadda suka ce “kungiyarmu ta PFA tayi Allah wadai da irin wannan tunani kuma a harkar kwallon kafa wannan tunani bashi da guri”.
A cikin `yan wasan West Ham 11 na farko 8 daga ciki `yan Afrika ne wanda suka hada da Cheikhou Kouyate, Pedro Obiang, Joao Mario, Angelo Ogbonna, Arthur Masuaku da kuma Edimilson Fernandes.
A watan janairun nan dan wasa Difra Sakho ya bar kungiyar zuwa Rannes, shima Andre Ayew dan kasar Gana ya bar kungiyar zuwa Swansea.
Madogara: Mujallar TakaLeda
'yan Afirkadaraktan siyan 'yan wasaKWALLON KAFAWest Ham United
Manufar Kungiyar ‘Coalition For Nigeria Movement’ ta Obasanjo Ita Ce Kwatowa Talaka Hakkinsa
Kiwon Lafiya: Ko Kun San Cewa Karo Na Samar Da Waraka Daga Ciwon Koda?
Kwallon Kafa: Sanchez Ne Zai Fito Da Kokarin Lukaku Fili – Rooney
Gulma Da Duminta Daga Duniyar Kwallon Kafa.. Manchester City Za Ta Dauke Mahrez
Gulma Da Duminta Daga Duniyar Kwallon Kafa.. Man City Na Zawarcin Hazard